gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl pt gl gl gl gl gl gl gl gl gl gl sv en sv fr de de gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - 'Galicia, mellor sen touradas' chama á "rebelión fiscal" en Padrón
Domingo, 02 de outubro de 2022
Polo financiamento de 'espectáculos taurinos'
"O Concello non ten autoridade moral para obrigar os cidadáns a pagar impostos, cando este non cumpre coa lexislación de protección e benestar dos animais", din.
Tags: Concello de Padrón Galicia mellor sen touradas impostos rebelión
Un outro cartaz anunciante
"O Concello de Padrón non ten autoridade moral ningunha para obrigar os cidadáns a pagar impostos, cando este non cumpre coa lexislación de protección e benestar dos animais; leis con 17 anos de percorrido, e xamais cumpridas por este municipio", afirman desde 'Galicia, mellor sen touradas'.
O colectivo, nun comunicado asinado polo seu portavoz, Rubén Pérez, chamou os cidadáns do municipio á rebelión fiscal, dado que en Padrón se organiza todos os anos un 'festexo taurino' "para o que dispón diñeiro das arcas públicas, e despois alega non ter orzamento algún para cumprir coa lexislación".
Este sábado e domingo, a partir das 17.00 horas, desenvolveranse na localidade dous destes 'festexos' dentro das Festas de Pascua. O prezo da entrada é de 15 euros o primeiro día, e de 10 euros para o segundo, e están organizados pola empresa Coso Redondel Taurino, segundo informan webs especializadas.
A plataforma explica no comunicado que o Decreto 153/98 especifica que son os concellos ou os entes supramunicipais os encargados de recoller e atender os animais abandonados até o seu sacrificio ou a súa adopción, "requirimentos aos que a corporación nin se achega".
Neste senso, 'Galicia, mellor sen touradas' pídelle á cidadanía que como medida de presión “se rebele” á hora de pagar os impostos municipais, e que presenten as súas queixas ante o rexistro municipal, fórmula denominada como "pago baixo protesta", indica.
A desobediencia ou obxección fiscal é unha fórmula de protesta utilizada cando se está en desacordo coa natureza da entidade recadadora ou os fins aos que se destinarán eses cartos, e que "é unha estratexia vinculada a razóns de conciencia, como o caso da oposición á tauromaquia".
Queixa aceptada polo Valedor
Ademais, sinalan que o Valedor do Pobo admitiu a trámite a súa queixa e da asociación Libera contra o Concello de Padrón, por incumprir a Lei 1/93 de Protección Animal. "Recolle o incumprimento de até media ducia de artigos" por parte do municipio.
Chegado o caso, Padrón converteríase no primeiro concello do país sancionado "por non dispor de servizo de lacería e de acollida de animais abandonados".
Denuncian que o Concello de Padrón volve "subvencionar o maltrato de animais" (12/04/2009)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Cartaz anunciando o 'festexo taurino' desta fin de semana en Padrón
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto